Lano

Lano je dlhý ohybný predmet malého prierezu oproti dĺžke, zvyčajne kruhového (takmer kruhového) prierezu, ktorý sa používa na prenos mechanickej energie ťahom. Lano je viacero vláken spojených do jedného celku (zakrútením, prepletením, zošitím, spoločným obalom …) s cieľom zvýšiť pevnosť pri ťahaní a spájaní. Lano je hrubší povraz. Nachádza uplatnenie všade tam, kde je potrebné preniesť silu na dlhšiu vzdialenosť.

 História 
Použitie lán je úzko spojené s ľudským vývojom a pokrokom. Z počiatku sa (podľa pozorovaní jednoduchých civilizácií) používali prirodzené laná (popínavé rastliny, liany), neskôr sa pre zlepšenie pevnosti a zvýšenie dĺžky začali splietať. Prvé záznamy o používaní lana poznáme z vyobrazení zo staroegyptskej doby r. 4000 pred Kr. Tu sa našli tiež prvé záznamy o jednoduchých strojoch využívajúcich laná. Laná sa vyrábali z tŕstia, vláken datľovníka, ľanu, kože, chlpov zvierat… Konopné laná pochádzajú z Číny (r. 2800 pred Kr.). Odtiaľ sa laná rozšírili cez Áziu do Európy.(1)

 Materiál lana 
 Textilné lano 

Lano je vyrobené z vláken textilného charakteru – nite.
 z prírodných materiálov
 zo syntetických materiálov
Laná sa vyrábajú z najrôznejších materiálov. Najčastejšie sa vyrábajú z prírodných materiálov, ktoré vytvárajú vlákna – konope, bavlna, kokosové vlákno, juta, sisal. S rozvojom chémie sa začali používať laná vyrobené zo syntetických vláken – nylon, polypropylén, polyetylén, uhlíkové vlákno, aramid, polyester. Pre zlepšenie vlastností sa používajú aj zmesi vláken. 
Na zvláštne účely sa používajú aj laná vyrobené z hodvábu, vlny a vlasov. V minulosti sa používali aj iné dostupné prírodné materiály (črevá zo zvierat…)

 Drôtené lano 

Drôtené laná sa vyrábajú z kovových vláken (drôtov) – oceľ, meď, hliník… Je to najčastejšie používané lano v priemysle. Oceľové laná sa vyrábajú pre najrôznejšie účely, hlavne ako nosné a výťahové laná. 

 Spôsob výroby lana 
Lano sa skladá z prameňov. Prameň sa vyrába stáčaním vláken (nití, alebo drôtov). Prvou fázou je výroba prameňa z jednotlivých vláken, druhou je spracovanie prameňov do lana. Automatické stroje vyrábajú laná kontinuálne – všetky procesy naraz.
Stáčanie znamená obtáčanie nití, alebo šnúry okolo jadra. Jadro je tvorené niťami, alebo šnúrami navzájom nekrútenými, úlohou opletenia je udržať obtáčané pramene na správnom mieste. Pre laná na vyššie zaťaženie je samotné jadro šnúra, alebo tenšie lano. Lano sa stáča vo viacerých vrstvách nad sebou, každá nasledujúca vrstva sa ovíja v opačnom smere, aby sa lano nerozplietlo. Jadro nesie celú záťaž lana.

 Káblovanie je zatáčanie prameňov okolo seba, alebo okolo jadra. Nosné je samotné opletenie.
 Splietanie je vzájomné diagonálne previazanie (obvykle 3 – 4) niťových prameňov nebo šnúr.
 Opletanie lanového jadra sa vykonáva na špeciálnych strojoch. Jadro je opletené (akoby v pletenom rukáve). Opletení môže byť viacero. U jednoduchých lán sa lano vyrába len opletom – bez jadra.(2)

Oceľové laná sa vyrábajú obdobne, ako laná textilné a syntetické. Základom však nie je niť, ale drôt. Drôty sa splietajú do prameňov okolo jadra. Jadro je tvorené textilnou, alebo plastovou vložkou, ktorá sa využíva aj ako nosič maziva pre lano (je napustená mazadlom, ktoré sa pri záťaži, alebo ohybe vtláča medzi drôty). Drôtené laná sa oproti textilným vyrábajú z viacerých prameňov.

Laná z iných ako oceľových materiálov sa používajú ako vodiče elektrickej energie – nie pre mechanické zaťaženie okrem špeciálneho použitia (titánové)). Pre vysokonapäťové rozvody sa používajú hliníkové laná – pre dobrú elektrickú vodivosť pri nízkej kilogramovej cene (ich jadro je však oceľové lano, ktoré má úlohu nosnej časti). Čisté hliníkové laná (resp. laná z farebných kovov) sa používajú len ak nebudú mechanicky zaťažované. Ak sa musia zaťažiť mechanicky majú oceľové jadro, alebo nosné lano v obale (samonosné káble).
 Spôsob výroby lana 

 Použitie lán 
 textilné laná z prírodného materiálu sa používajú v stavebníctve, poľnohospodárstve, lodnej doprave… 
 syntetické textilné laná sa pre svoju vysokú pevnosť a nízku navĺhavosť sa používajú ako lodné laná, laná pre športy a rybolov. Nevýhoda oproti prírodným vláknam je rýchle starnutie a degradácia UV žiarením. Používajú sa na prenášanie bremien – oproti oceľovému lanu znesú aj ostrý ohyb. Používajú sa ako viazanie ku oceľovým lanám.
 oceľové laná – najčastejšie používané laná. Výťahy, žeriavy, ťahanie… 
 laná z farebných kovov sa používajú výhradne vodiče elektrického prúdu (majú lepšia odolnosť voči ohybu, ako vodiče z plného drôtu)

 Iné projekty 

 Zdroje 
  (1)
  (2)

Kategória:Horolezecké vybavenie
Kategória:Laná